Jugoslavenska radiotelevizija - Wikipedija

# Jugoslavenska radiotelevizija

### Izvor: Wikipedija

Jugoslavenska radiotelevizija (kratica: JRT) bio je sustav osam nacionalnih radiotelevizijskih kuća u Jugoslaviji do početka 1990.-ih godina. Činilo ga je šest republičkih i dva pokrajinska RTV centra: Radiotelevizija Sarajevo (RTVSa), Radiotelevizija Ljubljana (RTLJ), Radiotelevizija Zagreb (RTZ), Radiotelevizija Beograd (RTB), Radiotelevizija Skopje (RTSk), Radiotelevizija Titograd (RTT), te Radiotelevizija Novi Sad (RTNS) i Radiotelevizija Priština (RTP).

Službeni jezik JRT-a bio je srpsko-hrvatski, u Makedoniji makedonski jezik, u Sloveniji slovenski jezik, te djelomično na Kosovu albanski jezik. Jugoslavenska radiotelevizija bila je članica EBU-a, Europske radiodifuzne unije, a zajedno s ostalim članicama ovog velikog sustava nacionalnih javnih RTV kuća participirala je redovno na velikim radijskim i televizijskim spektaklima kao što su bili: glazbeni festivali Eurosong, San Remo ili dječji festival Zlatni cekin, odnosno velike sportske manifestacije kao Olimpijske igre, Mediteranske igre, Univerzijada ili zabavno-revijalni programi kao Igre bez granica.

Dobavljeno iz "http://hr.wikipedia.org../../../j/u/g/Jugoslavenska_radiotelevizija.html"

Kategorije: Jugoslavija | TV postaje

##### Views

- Članak
- Razgovor
- Trenutna inačica

##### Traži